EPG บวก 4% โบรกฯมอง Q2/65 โตต่อ รับปรับราคาสินค้า-ศก.สหรัฐฯฟื้นหนุน ชูเป้า 15.50 บ.
EPG บวก 4% โบรกฯแนะ “เก็งกำไร” มองไตรมาส 2/2564/65 โตต่อรับปรับราคาสินค้าขึ้นตามต้นทุนวัตถุดิบ อีกทั้งราคาน้ำมันเริ่มพักฐาน คาดต้นทุนเม็ดพลาสติกปรับลดลงและศก.สหรัฐฯฟื้นตัวซึ่งเป็นบวกต่อธุรกิจฉนวนยาง
20 ส.ค. 2564

ผู้สื่อข่าวรายงานว่าวันนี้ (20 ส.ค.2564) ราคาหุ้นบริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 10.33 น. อยู่ที่ระดับ 13.10 บาท เพิ่มขึ้น 0.50 บาท หรือ 3.97% โดยทำจุดสูงสุดที่ 13.10 บาท และทำจุดต่ำสุดที่ 12.80 บาท ด้วยมูลค่าการซื้อขาย 281.20 ล้านบาท

บริษัทหลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ (20 ส.ค.2564) เนื่องจากที่ประชุมนักวิเคราะห์วานนี้ ทางนักวิเคราะห์ยังคงมีมุมมองบวกต่อแนวโน้มผลการดำเนินงานไตรมาส 2/64/65 (ก.ค.-ก.ย.2564) โดย (1) มีการปรับราคาขายสินค้าขึ้นตามต้นทุนวัตถุดิบในครึ่งปีแรก 2564 ที่ปรับขึ้นมา ขณะที่ปัจจุบันราคาน้ำมันเริ่มพักฐานต่อเนื่องตั้งแต่กลางปี คาดต้นทุนเม็ดพลาสติกมีแนวโน้มปรับลดลง ซึ่งเป็นบวกต่อแนวโน้มอัตรากำไรของ EPG (2) การฟื้นตัวของเศรษฐกิจสหรัฐฯเป็นบวกต่อธุรกิจฉนวนยางที่สหรัฐฯ (3) Forward PE 23.50 เท่า ใกล้เคียงค่าเฉลี่ยในอดีตที่ 22 เท่า ขณะที่ประมาณการฯมี Upside จากแนวโน้มอัตรากำไรขั้นต้นที่อาจดีกว่าคาด
อย่างไรก็ดียังคงแนะนำ “เก็งกำไร” ราคาเป้าหมายที่ 15.50 บาท พร้อมทั้งให้แนวรับ 12.40 บาท แนวต้าน 13.00 – 13.40 บาท (Stop loss ที่ 12.10 บาท)
 
 